text: 20 minuttir eftir, at Maria Biskopstø lá útlúgvað eftir 800 metra renningina, rann hon bronsu heim til Føroyar í 4x400 metrum.
text: #000002
text: Frælsi ítrótturin fekk ein enda, sum næstan kundi verið skrivaður til ein film.
text: #000003
text: Tað var tá Maria Biskopstø rann seinasta strekkið í 4x400 metrum fyri kvinnur og tryggjaði bronsuheiðursmerki í høðrum stríði við tvær aðrar kvinnur.
text: #000004
text: Bert 20 minuttir frammanundan var scenan ein onnur. Sama Maria rann 800 metrar, royndi eftir bronsuni, men orkaði ikki teir seinastu 60 metrarnar, og misti bæði triðja og fjórða plássið.
text: #000005
text: Hon var heilt útlúgvað og mátti hjálpast á føtur aftur. Men hon kom fyri seg aftur og rann 400 stafettina heim.
text: #000006
text: Niels Jákup Jakobsen ein av leiðarunum í frælsum ítrótti ásannaði, at teir kanska høvdu gjørt ein brølara við at seta Mariu at renna seinasta teinin.
text: #000007
text: - Rebekka Fuglø er kanska tann sterkasta, men hon hevur verið við í so nógvum kappingum, at vit tordu ikki at seta hana á liðið, segði Niels Jákup.
text: #000008
text: Alda S. Lamhauge rann fyrstu 400 metrarnar og kom í mál millum tær aftastu, tá hon gav stafettina víðari til Margit Fríðmundsdóttir, sum í eini sterkari byrjan tók tvær aftur og vann upp á fimta pláss áðrenn Oddvør Josephsen fekk stafettia.
text: #000010
text: Oddvør rann kanska skjótast av øllum, hon kempaði seg upp á eitt triðja pláss við góðari margin niður til nummar fýra áðrenn hon leveraði víðari til Mariu Biskopstø.
text: #000011
text: Og hon hevði fingið ferðina aftur í beinini. Hon helt triðja plássinum allan vegin í mál, hóast Suðuroyggjar og Ynys Mon nærkaðust í stórum.
text: #000012
text: - Tíbetur kláraði eg at restutuera meg. Eg vildi ikki svíkja hinar genturnar, og tíbetur kláraði eg tað. Ein perfektur endi á oyggjaleikunum, segði Maria Biskopstøð eftir kappingina.
text: #000013
text: Manoy vann kappingina í tíðini 3:54,01, nr. 2 gjørdist Orknoyggjar 3:58,34 og føroyska bronsutíðin var 4:02,60
text: #000014
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000016
text: Venjingarlega fyri landsliðnum og skeið fyri venjarum um vikuskiftið
text: #000019
text: Kári á Høvdanum takkar fyri seg á altjóða pallinum
text: #000020